open-index/open-wikipedia-markdown huggingface dataset:
לאלש

**לאלש** (בכורדית: **لالش**, **Laliş**) הוא כפר קטן הממוקם במחוז שייח'אן שבצפון עיראק. בכפר נמצא מקדש לאלש, המקום המקודש ביותר ליזידים המשמש כמוקד עלייה לרגל. הכפר ממוקם סמוך לעיר שייח'אן.

## היסטוריה
בראשית המאה ה-12 התיישב שייח' עדי אבן מסאפר, מייסד הדת היזדית, בלאלש. אבן מסאפר נפטר ב-1162 ונקבר בלאלש.

מקדש לאלש, בתוכו נמצא קברו של אבן מסאפר, הוא מבנה הכולל 48 צלעות המסמלות את קרני השמש, שנחשבת לסמל דתי בדת היזידית. בתוך המקדש קיים מעיין. המקדש הוא המקום הקדוש ביותר ליזידים ומשמש כמוקד בטקסים דתיים רבים. אחד הטקסים החשובים הוא עלייה לרגל למקום הקבר, אותו מצופה מהיזידים להשלים לפחות פעם אחת במהלך חייהם.

החל מאוגוסט 2014 נמלטו ללאלש יזידים רבים מהרי סינג'אר (המקום השני בחשיבותו הדתית ליזידים), לאחר שארגון המדינה האסלאמית הטיל מצור על האזור.

## קישורים חיצוניים

* Lalish: The Yezidi Spiritual Heartland I 

## הערות שוליים

קטגוריה:אתרי עלייה לרגל
קטגוריה:יזידים
קטגוריה:עיראק: יישובים
Ring the Alarm

**Ring the Alarm** (בעברית: **השמיעו את האזעקה**) הוא שיר של הזמרת האמריקנית ביונסה מאלבומה השני B'Day. השיר יצא כסינגל שני מן האלבום בתאריך 20 בספטמבר 2006.

## רקע
השיר הופק על ידי Swizz Beatz וביונסה עצמה, ונכתב על ידי ביונסה, דין קאסים, שון גארט. זהו שיר מסוג R&B עם השפעות של פאנק רוק (Punk rock). השיר מתחיל עם קולות אזעקה יחד עם טון תוקפני של הזמרת. מילות השיר מתארות אישה שחשה מאוימת, ואינה מוכנה לאפשר לאישה אחרת להרוויח ממאמציה לשפר את חייו של המאהב שלה. מילות השיר גרמו לשמועה על יחסים בין ריהאנה וג'יי זי, בעלה של ביונסה, אך ביונסה הפריכה את השמועות בריאיון למגזין Seventeen.

השיר זכה לביקורות מעורבות על ידי מבקרי המוזיקה, אשר ציינו שהשיר חריג עבור הזמרת ולא מתאים לה. מנגד, שיבחו את הזמרת על לקיחת הסיכונים.

עטיפת הסינגל הייתה שנויה במחלוקת בשל הצילום של הזמרת עם תנינים, אשר PETA הצהירו כי מדובר בפגיעה בבעלי חיים.

השיר הועמד לפרס בטקס פרסי גראמי ה-49. השיר הגיע למעמד זהב בארצות הברית עם מכירות של יותר מחצי מיליון. השיר הגיע הישר למקום ה-12 במצעד הבילבורד הוט 100, הפתיחה הגבוהה ביותר שהייתה לביונסה במצעד. השיר הגיע למקום ה-11 במצעד זה והיה לסינגל הראשון של ביונסה שהתמקם מחוץ לטופ 10. הקליפ לשיר נוצר בהשראת הסרט אינסטינקט בסיסי שיצא לאקרנים בשנת 1992 ובוים על ידי סופי מולר. הקליפ צולם בברוקלין, ניו יורק. הקליפ זכה לביקורות מעורבות. את השיר ביצעה ביונסה בטקס פרסי הVMA בשנת 2006. השיר בוצע בסיבובי ההופעות העולמיים של ביונסה, The Beyoncé Experience ו-I Am... Tour.

## מיקומי שיא

## נתוני מכירות

## קישורים חיצוניים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי סופי מולר
קטגוריה:סינגלים בהוצאת קולומביה רקורדס
לחם גרהם

**לחם גרהם** הוא סוג של לחם שהומצא בשנת 1829 על ידי הדיאטן  לצורך הדיאטה הצמחונית שלו. הלחם היה עתיר בסיבים תזונתיים, ונאפה מקמח חיטה מלא גס יחסית בתוספת חלב, מלח ומולסה ומותפח באמצעות שמרים.

גרהם יצר לחם נקי ללא תוספי המזון שהיו פופולריים ביותר בלחם הלבן של התקופה, בהם אלום וכלור, בטענה שהם מזיקים בכך שהם מגבירים את היצר המיני ובסופו של דבר "מרוקנים" את גוף האדם.

אף שהתאוריה של גרהם חסרה כל ביסוס מדעי, הוא צדק בטענתו שתוספים אלו מזיקים לבריאות, וחלקם אכן מזוהים כיום כרעילים. התוספים היו נפוצים מאוד בין היתר מאחר שהם שינו את הצבע והמראה של הלחם והפכו אותו ללבן ומגרה יותר למאכל.

## ראו גם
*קרקר גרהם
*קמח גרהם

## קישורים חיצוניים

גרהם
קטגוריה:תזונה
קטגוריה:דיאטות
משרד החוץ, חבר העמים והפיתוח

**משרד החוץ, חבר העמים והפיתוח** (באנגלית: **Foreign, Commonwealth and Development Office**; בראשי תיבות: **FCDO**), הנקרא בקיצור "משרד החוץ הבריטי", הוא מחלקה בממשלת בריטניה האחראית להגן ולקדם את ענייני הממלכה המאוחדת ברחבי העולם. המשרד בצורתו הנוכחית נוצר ב-1968 כתוצאה מאיחוד בין משרד החוץ למשרד לענייני חבר העמים הבריטי.

בראש המשרד עומד מזכיר המדינה לענייני חוץ וחבר העמים, שנקרא בדרך כלל "שר החוץ". ממלא תפקיד זה הוא אחד מארבעת החברים הבכירים בקבינט ממשלת בריטניה, בנוסף לראש הממשלה, שר האוצר ושר הפנים.

המשרד מנוהל בפועל על ידי שכיר אזרחי המשמש גם כראש השירות הדיפלומטי של הוד מלכותו. מאז ספטמבר 2020 מכהן בתפקיד זה סר פיליפ ברטון.

## היסטוריה
משרד החוץ הוקם במרץ 1782 כתוצאה מאיחוד בין המחלקה הצפונית והמחלקה הדרומית של מזכירות המדינה. שתיהן עסקו בענייני חוץ ובענייני פנים בשטח אחריותן בממלכה. האחריות לענייני החוץ עברה מידיהן למשרד החוץ, וענייני הפנים עברו למשרד הפנים, שהוקם אף הוא באותה עת.

לאחר שבריטניה כבשה את המזרח התיכון במהלך מלחמת העולם הראשונה, הוקמה במשרד "הלשכה הערבית" כחלק ממחלקת המודיעין בקהיר. תפקידה היה לתאם בין כל גופי הממשל שפעלו במזרח התיכון, בהם משרדי החוץ והמלחמה והמשרד לענייני הודו, וכן ליידע את הממשל על המדיניות הגרמנית-טורקית באזור. בין השאר, עסקה הלשכה בעידוד המרד הערבי בעזרתו של לורנס איש ערב.

בזמן המלחמה הקרה הוקמה מחלקת "חקר המידע", שעסקה בתגובת נגד לתעמולה הסובייטית ובזיהוי אישים מהמערב ששיתפו פעולה עם ברית המועצות, דוגמת גאי ברג'ס ודונלד מקלין. כחלק מהתעמולה הנגדית שיצר המשרד, סייעה המחלקה במימון אנשי תרבות מהמערב שהתנגדו לברית המועצות. הידועים שבהם הם רוברט קונקווסט וג'ורג' אורוול. המשרד מימן את תרגום והוצאת הספר "חוות החיות" של אורוול בערבית, סינית ובורמזית. לפני מותו, העביר אורוול למשרד רשימה של 38 אנשי תרבות אנגלים שזוהו על ידו כקומוניסטים.

ב-1968 אוחד המשרד עם המשרד לענייני חבר העמים, שנוצר רק שנתיים קודם לכן ממיזוג של משרד המושבות ומשרד קשרי חבר העמים הבריטי. בתקופות מסוימות בין שנות ה-70 וסוף שנות ה-90 היה המשרד אחראי על המשרד לפיתוח בינלאומי, שהפך מאוחר יותר למשרד עצמאי.

### התפתחות משרד המושבות לתוך משרד החוץ הבריטי
[ממוזער|מפת [הטריטוריות הבריטיות שמעבר לים|הטירטוריות הבריטיות שמעבר לים]]

## בעלי תפקידים ותחומי אחריות
המשרד כולל תחומי אחריות רבים, המחולקים בין נושאי תפקידים שונים הכפופים לשר החוץ. תחומי האחריות כיום הם כדלהלן:

## בניין משרד החוץ
120px|ממוזער|שמאל|גרם המדרגות הראשי בבניין
הבניין הראשי של משרד החוץ נמצא ברחוב דאונינג, שבלונדון. הוא תוכנן על ידי ג'ורג' גילברט סקוט ונבנה בשנים 1861 עד 1868. מלכתחילה נועדו לשכון בו גם המשרד לענייני הודו, משרד המושבות ומשרד הפנים. בשנים 1984–1997 עבר הבניין שיפוץ וחידוש נרחבים.

## ראו גם
* משרד המושבות

## קישורים חיצוניים

* 

* אתר משרד החוץ וחבר העמים
* התפתחות משרד החוץ מאז 1945 באתר הארכיון הלאומי של בריטניה

## הערות שוליים

קטגוריה:משרדי חוץ
קטגוריה:הממלכה המאוחדת: יחסי חוץ
קטגוריה:משרדי ממשלת בריטניה
צעדה (ספורט)

[ממוזער|250px|שמאל|צועדים בצעדת הבנים ב[רמת השרון, 2014]]
**צעדה** היא אירוע ספורט עממי של הליכה מאורגנת לאורך מספר קילומטרים. צעדה נמשכת שעות אחדות, ולעיתים אף ימים אחדים. 

ההשתתפות בצעדה היא על בסיס אישי או על בסיס קבוצתי, בקבוצות של מקומות עבודה וארגונים נוספות. 

צעדה בינלאומית בולטת היא צעדת ארבעת הימים הבינלאומית בניימכן - צעדה בת ארבעה ימים המתקיים מדי שנה בניימכן שבהולנד, הכוללת הליכה למרחקים של 30–50 ק"מ מדי יום. בישראל נערכה בעקבות צעדה זו צעדת ארבעת הימים, שהפכה במהלך השנים לצעדת ירושלים.

## ראו גם
* צעדת הגלבוע

## קישורים חיצוניים
* 

*
קטגוריה:אירועי ספורט עממי
קטגוריה:הליכה
תיל

[ממוזער|תיל כרוך על [תוף כבלים]]
**תַּיִל** (בריבוי: **תֵּילִים**) הוא סיב מתכתי דק וארוך בעל תכונות של אלסטיות, חוזק והולכה חשמלית. בהתאם, משמשים תילים למאמצים מכניים ולהולכת חשמל. על פי רוב תילים מיוצרים על ידי משיכת המתכת דרך חור.
תילים מיוצרים במגוון רחב של קטרים וממגוון של מתכות, בהתאם לייעודם. מספר תילים שזורים ביחד נקראים כבל. ליפוף תיל סביב ליבה נקרא סליל.

את הפעלים גזורי השם **תִּיֵּל** וכן **תֻּיַּל** (במובן קשירה וחיבור בתיל) חידש המילונאי ראובן אלקלעי, לפי הכתוב במילונו.

## חומרים
*תילים שנועדו לנשיאת עומסים מיוצרים על פי רוב מפלדה. תילים אלו חזקים במיוחד אך אינם גמישים ובעלי מוליכות חשמלית בינונית.
*תילים שנועדו להולכת חשמל עשויים מנחושת או מאלומיניום. תילים אלו חלשים מכנית אך גמישים מאוד ובעלי הולכה חשמלית טובה (אלומיניום) עד מצוינת (נחושת).
*יש תילים שנועדו להולכה מאוד גבוהה של אותות, למשל אותות תקשורת. שיפור ההולכה בתילים כאלה נעשה על ידי ציפוים בכסף או בזהב.

## ראו גם
* גדר תיל

## קישורים חיצוניים

* 

## הערות שוליים

קטגוריה:סיבים
קטגוריה:חומרי בניין
קטגוריה:חשמל
*
ליובליאניצה

**ליובליאניצה** (סלובנית: **Ljubljanica**, גרמנית: **Laibach**) הוא נהר בסלובניה שאורכו 41 קילומטרים, יובלו של הנהר סאווה. נהר הליובליאניצה זורם דרך העיר ליובליאנה, בירת המדינה. הליובליאניצה הוא המשכם של מספר נהרות קרסט, אשר חלקם תת-קרקעיים וזורמים דרך מערות. מהתקופה הרומית ועד לבניית הרכבת באמצע המאה ה-19 היה ליובליאניצה דרך סחר ואספקה מרכזית. האדריכל יוז'ה פלצ'ניק, שתכנן את סוללות הנהר של מרכז העיר העתיקה, בנה ושיפץ כמה מגשרי העיר, כולל גשר טרנובו המפורסם, גשר השובלים והגשר המשולש.

הנהר מושך אליו ארכאולוגים ומחפשי אוצרות עקב הימצאותם של חפצי ערך וחפצים היסטוריים רבים על קרקעיתו. היסטוריונים סבורים שהמקור למנהג השלכת החפצים לנהר היא מסורת מקומית שגרסה כי זהו מקום קדוש, וכך "נתרמו" דברי ערך לנהר במהלך טקסי חניכה, אבל או הודיה לאחר ניצחונות בקרב.

## קישורים חיצוניים

200px|ממוזער|ימין|ליובליאניצה בתחומי העיר ליובליאנה בימי החורף

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קצרמר גאוגרפיה של אירופה
קטגוריה:סלובניה: נהרות ונחלים
קטגוריה:ליובליאנה
טירת ליובליאנה

250px|ממוזער|חצר הטירה
250px|ממוזער|מבט על הטירה בראש הגבעה מכיוון כיכר הקונגרס
250px|ממוזער|הטירה בשעות הערב
**טירת ליובליאנה** (בסלובנית: **Ljubljanski grad**) היא טירה בליובליאנה, בירת סלובניה. הטירה נבנתה בימי הביניים על גבעה בעיר, ומשקיפה על העיר העתיקה של ליובליאנה.

## היסטוריה
מחפירות שבוצעו בגבעה עליה הוקמה הטירה, עלה כי המקום היה מיושב ברציפות החל משנת 1200 לפנה"ס. בתקופת השליטה הרומית שמשה הגבעה כמאחז עבור לגיון של הצבא הרומי. 

האזכור המוקדם ביותר לטירת ליובליאנה, תחת השם הלטיני **castrum Leibach** מופיע בקלף ה-Nomina defunctorum ("שמות המתים"), ושמור בארכיון של קתדרלת אודינה אשר באיטליה. הקלף מתוארך לתקופה בין שנת 1112 ל-1125. מסופר בו על אציל בשם רודולף מטרצנטו, יועץ לבישופות של העיר אקוויליה (כיום באיטליה), אשר העניק לבישופות 20 חוות חקלאיות למרגלות טירת ליובליאנה. 

ב-1144 מוזכרת הטירה כמקום מושבם של הדוכסים הקרינתיים מבית ספאנהיים. בשנת 1335 עברה הטירה לבעלות בית הבסבורג. במאה ה-15 נהרסה הטירה כמעט בכללותה ונבנתה מחדש, הפעם עם חומה המקיפה אותה ומגדלים מעל השער, אשר מולו הוקם גשר מתרומם.

בתקופה זו, תפקידה של הטירה היה להגן על האזור מפני פלישה עות'מאנית כמו גם מפני מרד איכרים. במאות ה-17 וה-18 שינתה הטירה את יעודה והפכה לנשקייה ולבית חולים צבאי. הטירה ניזוקה בתקופת נפוליאון, וכאשר שבה לידי האימפריה האוסטרית הפכה לבית סוהר, יעוד אותו מילאה עד שנת 1905 ובהמשך גם במהלך מלחמת העולם השנייה.

העובדה כי הטירה לא הייתה מקום מושבו של שליט או של אציל מוכר, ועלויות התחזוקה הגבוהות לביצורים שכבר לא היה בהם צורך, הביאו לכך שהמבנה החל להתפורר. בנוסף, העובדה כי הטירה החלה לשמש כבית סוהר, הורידה את קרנה בעיני הציבור.

מגדל התצפית של הטירה, הקיים עד היום, נבנה ב-1848. בראש המגדל הוצב תצפיתן אשר תפקידו היה לירות בתותח במקרה שהבחין בשריפה או כדי לבשר על ביקור אורחים חשובים או על אירוע משמעותי.

בשנת 1905 נרכשה הטירה על ידי עיריית ליובליאנה, בהוראתו האישית של ראש העיר, איוון הריבר, אשר תכנן להקים בשטח הטירה מוזיאון עירוני. התוכנית לא יצאה לפועל, ובמקום זאת הוחלט להושיב במקום משפחות קשות יום.
בשנות ה-60 של המאה ה-20 החלו עבודות שיפוץ נרחבות בטירה, אשר נמשכו למעלה מ-35 שנה.

בשנת 2006 נחנך פוניקולר העולה מכיכר קרק בעיר העתיקה לטירה. זמן הנסיעה בפוניקולר הוא 60 שניות.

## כאתר תיירות
במאה ה-21 פועל בשטח הטירה מוזיאון המספר את תולדות המקום והעיר, באמצעות תצוגות קבע וגם באמצעות סרט. מגדל התצפית מאפשר מבט של 360 מעלות על ליובליאנה וסביבותיה וגם על הרי האלפים היוליאניים בצפון המדינה. בנוסף משמשת חצר הטירה לאירועים.

## קישורים חיצוניים
* 

ליובליאנה
קטגוריה:ליובליאנה: מבנים
רומן ברזובסקי

**רומן אנטולייביץ' ברזובסקי** (בארמנית: **Ռոման Անատոլիի Բերեզովսկի**, ברוסית: **Рома́н Анато́льевич Березо́вский**) (נולד ב-5 באוגוסט 1974) הוא כדורגלן עבר ארמני ממוצא אוקראיני ומאמן כדורגל.

קודם לכן, מאז פרישתו ב-2015 שימש כמאמן השוערים של דינמו מוסקבה. ברזובסקי הדף 14 פנדלים במסגרת ליגה הרוסית, יותר מכל שוער ששיחק אי פעם בליגה.

בנובמבר 2022 מונה למאמן נבחרת ארמניה.

## קריירת משחק
### קריירת מועדונים
ברזובסקי החל את הקריירה המקצועית שלו בשנת  בגנדזסר קפאן הארמנית. בסיום העונה עבר לרוסיה כאשר הוא חתם בדינמו סנקט פטרבורג. עונה לאחר מכן חתם בזניט סנקט פטרבורג אך שיחק רק 5 משחקים בעונה הראשונה שלו במועדון.

במדי זניט הוא שיחק 118 משחקים וספג רק 110 שערים. בעונת  זכה עם הקבוצה בגביע הרוסי ונבחר במקום השלישי ברשימת השחקנים הטובים ברוסיה. בתחילת העונה שלאחר מכן ויאצ'סלב מלאפייב עלה לקבוצה הבוגרת והפך לשוער הראשון וברזובסקי הפך לשוער השני.

בשנת  חתם בטורפדו מוסקבה ל-4 שנים, לאחר שנה אחת חתם בדינמו מוסקבה. בשנת  חתם בחימקי. במהלך הקריירה שלו בחימקי הגיע למקום ה-3 בטבלת שיא המשחקים ללא ספיגה בליגה הרוסית, ורשם את שיא הדיפות הפנדלים בליגה הרוסית. ב-15 באפריל 2008, הפך לקפטן הקבוצה.

ב-2 בפברואר 2012, ברזובסקי חתם על חוזה לשנה וחצי בדינמו מוסקבה. את הופעת הבכורה המחודשת שלו הוא ערך נגד אנז'י מחצ'קלה.

ב-2015 פרש ממשחק פעיל ומונה למאמן השוערים של דינמו מוסקבה.

### קריירה בינלאומית
ב-31 באוגוסט 1996 ברזובסקי ערך את הופעת הבכורה שלו בנבחרת ארמניה במסגרת מוקדמות מונדיאל 1998 נגד . ב-12 באוקטובר 2012 הפך לקפטן. ברזובסקי ממוקם במקום השני בטבלת שיאן ההופעות בנבחרת ארמניה אחרי סארגיס הובספיאן עם 79 הופעות.

## קריירת אימון
מאז 2015 עבד כמאמן השוערים בדינמו מוסקבה.

ב-2018 צורף לצוות האימון של מועדון הכדורגל סוצ'י ובנובמבר 2019 מונה למאמן הראשי של סוצ'י, במקום אלכסנדר טוצ'ילין שהתפטר בעקבות רצף הפסדים בליגה.

## תארים
; זניט סנקט פטרבורג
*הגביע הרוסי: 

; פ.צ. חימקי
*הליגה הרוסית הראשונה: 

## קישורים חיצוניים

קטגוריה:כדורגלנים ארמנים
קטגוריה:שוערי כדורגל ארמנים
קטגוריה:ירוואן: כדורגלנים
קטגוריה:כדורגלני זניט סנקט פטרבורג
קטגוריה:כדורגלני טורפדו מוסקבה
קטגוריה:כדורגלני דינמו מוסקבה
קטגוריה:כדורגלני חימקי
קטגוריה:כדורגלני פיוניק ירוואן
קטגוריה:מאמני שוערים
קטגוריה:מאמני כדורגל ארמנים
קטגוריה:כדורגלני נבחרת ארמניה
קטגוריה:ארמנים שנולדו ב-1974
קטגוריה:אוקראינים שנולדו ב-1974
חוט להט

שמאל|250px|קטע של חוט להט של נורת ליבון בהספק 200 ואט, מצולם בהגדלה. לחוט סילסול כפול.|ממוזער
**חוט להט** הוא מקרה פרטי של גוף חימום, אשר בו המוליך דק מאוד ולכן די בזרמים נמוכים יחסית להביאו לטמפרטורות גבוהות מאוד. בשל כך, התוצאה ולפיכך גם המטרה של שימוש בחוטי להט אינה דווקא לחימום אלא למטרות אחרות: להפקת אור נראה (כמו במקרה של נורות ליבון), לחימום של אלמנטים קטנים מאוד (כמו סלילים בנורה פלואורסצנטית), או אף להצתת אש (בבדיקות מעבדה מסוימות).

בשל הדרישות לעמידות בטמפרטורות גבוהות מאוד, נדרשים חוטי להט להיות עשויים מחומרים המאפשרים זאת, כגון ניכרום  או טונגסטן. בנורות להט, למשל, מחמם זרם של 0.05-0.5 אמפר את הסליל לטמפרטורות של מעל 3000 מעלות קלווין.

חוט הלהט החם, פולט קרינת גוף שחור בטווח תדרים האופייני לחומר ממנו עשוי חוט הלהט ולטמפרטורה שלו, והוא נקרא ספקטרום הפליטה.

## קישורים חיצוניים

קטגוריה:מכשירי חשמל
קטגוריה:תיל
ללגס

**ללגַס** (ביוונית עתיקה: **Λέλεγας**) הוא דמות מהמיתולוגיה היוונית, נחשב לרוב למלך ספרטה הראשון.

ללגס היה המלך הקדום של לאקוניה לפני ייסוד ספרטה. על פי חלק מהגרסאות הוא היה בנם של פוסידון ולוב, בתו של מלך מצרים. ועל פי גרסאות אחרות בנו של הליוס. הוא נישא לנימפה קלאוקאריה ונולדו לו כמה בנים, בכללם מילס, פוליקאון, ופטראלוס. למילס נולד בן בשם אורוטס, שלו נולדה בת בשם ספרטה, שנישאה ללאקדיימון שייסד את העיר ספרטה וקרא לה על שם אשתו. לספרטה נולדה בת בשם אורידיקי שנישאה לאקריסיוס שילד את דנאה שילדה את פרסאוס.

קטגוריה:מלכים מהמיתולוגיה היוונית
קטגוריה:מלכי ספרטה
מילס

**מילס** (ביוונית: **Μύλης**) הוא דמות מהמיתולוגיה היוונית, נחשב לרוב למלך ספרטה השני.

מילס היה בנו של ללגס והנימפה קלאוקאריה. אביו היה המלך של לאקוניה הקדומה לפני ייסוד ספרטה, ומילס ירש אותו בתפקיד זה. היה לו בן בשם אאורטס, שיירש בעצמו את התפקיד לאחר מות מילס. לאאורטס הייתה בת בשם ספרטה, שנישאה ללאקדיימון, שייסד את העיר ספרטה וקרא לה על שם אשתו. לספרטה נולדה בת בשם אורידיקי שנישאה לאקריסיוס, וילדה לו את דנאה שילדה את פרסאוס.

קטגוריה:מלכים מהמיתולוגיה היוונית
קטגוריה:מלכי ספרטה
צרחת וילהלם

ממוזער|צרחת וילהלם
**צרחת וילהלם** (באנגלית: **The Wilhelm Scream**) היא אפקט קולי ששימש עד כה ביותר מ-400 סרטים, סדרות טלוויזיה ומשחקי וידאו. הצרחה מושמעת לעיתים קרובות כאשר דמות כלשהי נפגעת מירייה, נופלת מגובה רב או מושלכת עקב פיצוץ.

נהוג לייחס את הצרחה לשחקן והזמר שֶׁב וולי (Sheb Wooley) שגילם בסרט "Distant Drums" משנת 1951 חייל שנטרף על ידי תנין. ההקלטה שביצע וולי צורפה לספריית הצלילים של האחים וורנר. שמה של הצרחה לקוח מהשימוש השלישי המתועד באפקט זה במערבון "The Charge at Feather River" משנת 1953, בסצנה בה דמות בשם וילהלם נפגעת ברגלה מחץ. 

האפקט נהיה מוכר והפך לבדיחה פופולרית בקרב עורכי סאונד רבים, בפרט לאחר ששימש בין היתר בסדרות הסרטים "מלחמת הכוכבים" ו"אינדיאנה ג'ונס", כמו גם בסרטי הנפשה רבים של חברת וולט דיסני.

## קישורים חיצוניים
*מאגר סרטים ששויכו לצרחה, במסד הנתונים הקולנועיים IMDb 
*
*
*	

*
קטגוריה:היסטוריה של הקולנוע
קטגוריה:קול
נחמה גולן

ממוזער|"גולם" (2009) מיצב מאת נחמה גולן בתערוכה "מוזיאון הטבע" במוזיאון פ"ת.
**נחמה גולן** (נולדה ב-28 באפריל 1947) היא אמנית ישראלית בתחומי הפיסול, מיצב, וידאו ארט וצילום, המעלה ביצירותיה נושאים העוסקים במקומה של האישה בעולם הדתי.

## ביוגרפיה
נולדה בתל אביב בשנת 1947. למדה במכון אבני בתל אביב בין השנים 1978–1980. לאחר לימודיה החלה בתהליך של חזרה בתשובה. נישאה לדני גולן (פטשניק), חבר ב"צמד דרום", אשר בעקבותיה חזר אף הוא בתשובה.

גולן מתגוררת ברמת גן ויוצרת בסטודיו בתל אביב.

## פעילות
כאמנית שהייתה בעבר חילונית וחזרה בתשובה, היא בוחנת את מקומה של האישה בעולם הדתי. יצירותיה עוסקות בנושאים טעונים, כגון פמיניזם דתי, מערכת היחסים המורכבת שבין נשיות ודתיות, והגדרת תפקידיה של האישה בעולם הדתי.

ביצירתה עושה גולן שימוש בטקסטים ובמילה הכתובה תוך הצגתם ומחיקתם, מתוך נקודת מוצא של הטקסט היהודי. לטקסט היהודי ההלכתי משמעות רבה בעיצוב התרבות היהודית, ומתוך כך הוא משמש גם לקיבוע מעמדה של האישה בחברה הדתית.
גולן משתמשת ביצירתה במגוון רחב של חומרים החל מרדי מייד, זכוכית, בד, קרמיקה וכלה בצילום ובפוטושופ. כמו כן היא עוסקת גם באוצרות.

## יצירות נבחרות
* **[http://4.bp.blogspot.com/-rHdb3l0dss8/Uy9nRSf5wgI/AAAAAAAAAs0/bG35rAELIbg/s1600/ספר+נשים.jpg ספר נשים]**, 2000, צילום מטופל במחשב.
* **גולם**, 2009, פרט מתוך מיצב בתערוכה "מוזיאון הטבע", אוצרת: רויטל בן-אשר פרץ, מוזיאון פתח תקווה לאמנות, צילום יגאל פרדו.
* **שתלכי בדרכים טובות**, 2012, פרט מתוך הצבה בתערוכה מטרוניתא, אוצרים דבורה ליס ודוד שפרבר. משכן לאמנות עין חרוד.

## לקריאה נוספת
* פנחס כהן חוה, **דימוי – כתב עת לספרות**, אמנות, ביקורת ותרבות יהודית ח' מס' 20 סתיו תשס"ב.
* דקל טל, **(מ)מוגדרות – אמנות והגות פמיניסטית**, קו אדום, הוצאת הקיבוץ המאוחד, 2012.
* שולה קשת, **מ-א' – ת' מילון שלום של נשים בישראל**, הוצאת אחותי למען נשים בישראל.
* גדעון עפרת, השיבה לשטייטל, הוצאת מוסד ביאליק.

* **Jews And Shoes** – Edna Nahshon - BERG / Oxford New York.


## קישורים חיצוניים
* 
* נחמה גולן, באתר עמלנט

קטגוריה:אמניות ישראליות שחזרו בתשובה
קטגוריה:אמנים ישראלים שחזרו בתשובה
קטגוריה:פסלות ישראליות
קטגוריה:פסלים ישראלים
קטגוריה:בוגרות מכון אבני
קטגוריה:בוגרי מכון אבני
קטגוריה:רמת גן: אישים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1947
קטגוריה:ישראלים שנולדו ב-1947
כוח אוסטרלי

ממוזער|230px|כוח אוסטרלי צעיר
**כוח אוסטרלי**, מכונה **פֶּרֶנְטִי** (שם מדעי: *Varanus giganteus*) הוא מין של לטאת כוח גדולה החיה בצפון מערב ובמרכז אוסטרליה והיא הלטאה הגדולה ביותר ביבשת זו.
## מאפיינים
הכוח הוא לטאה גדולה מאוד והגדולה באוסטרליה. אורכה יכול להגיע עד 2.5 מטר ומשקלה ל-15 ק"ג בממוצע, כשהמרבי יכול לעלות על 20 ק"ג. למרות גודלה היא זריזה מאוד. מבנה גופה צר, עורה מכוסה בכתמים צהובים על רקע כהה.

הלטאה אינה נצפית רבות באוסטרליה היות שהיא מסתתרת מאנשים. במידה וחשה איום היא בורחת במהירות או חופרת מחילה או מטפסת על עץ כדי להימלט. במפגש מול טורף היא יכולה לנפח את צווארה ולהשמיע קולות המבריחים את תוקפה, אחרת היא משתמשת בזנבה, טפריה ושיניה החדות להגנה. נשיכתה ארסית.

הלטאה אוכלת בעיקר מזון מן החי האוסטרלי, בהתאם לגודלה: הקטנים יצודו חרקים, לטאות, צפרדעים, דגים, יונקים קטנים וציפורים. ככל שהם גדלים הם יכולים לצוד טרף גדול יותר כמו קנגורו קטנים או וומבטים וכן אמו צעירים. הם גם לא בוחלים בקניבליזם. הטרף נתפס ומומת על ידי הטפרים או השיניים החדות או על ידי הארס של הלטאה. לאחר שאכלה היא יכולה לצום זמן רב במדבריות הקשים של אוסטרליה.

## קישורים חיצוניים

* כוח אוסטרלי באתר reptilepark

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון אדוארד גריי
קטגוריה:כוחיים
קטגוריה:אוסטרליה: זוחלים
קטגוריה:בעלי חיים במדבריות אוסטרליה
קטגוריה:זוחלים: טורפי-על
קטגוריה:זוחלים ארסיים
קטגוריה:בעלי חיים שתוארו ב-1845
אנדראה קסיראגי

**אנדראה אלבר פייר קסיראגי** (בצרפתית: **Andrea Albert Pierre Casiraghi**; נולד ב-8 ביוני 1984) הוא הבן הבכור של קרולין, נסיכת הנובר וסטפנו קסיראגי המנוח, הנכד הבכור של רנייה השלישי, נסיך מונקו והשחקנית האמריקאית גרייס קלי.

הוא הרביעי בסדר הירושה לכתר נסיכות מונקו, לאחר בני דודיו התאומים ואימו.

## רקע משפחתי
קסיראגי נולד ב-8 ביוני 1984 בבית חולים הנסיכה גרייס במונקו, אותו בית חולים בו נולדו אחיו שרלוט ופייר. קסיראגי נקרא על שם חבר ילדות של אביו, דודו אלבר וסבא רבא שלו מצד האב, הנסיך פייר.

הסנדקים של קסיראגי הם דודתו מצד האם, הנסיכה סטפני ודודו מצד האב, מרקו קסיראגי. ב-3 באוקטובר 1990 נהרג אביו של קסיראגי בתאונת שיט.

לאחר מותו של האב, העבירה הנסיכה קרולין את המשפחה לכפר סן רמי דה פרובאנס שבדרום בצרפת ובהמשך לפריז, זאת בכוונה למזער, כלל שניתן, את חשיפת המשפחה לתקשורת.

ב-1999 נישאה אימו לארנסט אוגוסט, נסיך הנובר והביאה לעולם את אחותו למחצה, אלכסנדרה, נסיכת הנובר.

## חינוך וקריירה
משגדל בעיקר בצרפת, קיבל קסיראגי את תעודת הבגרות שלו מבית הספר הבינלאומי בפריז בדצמבר 2002.

הוא למד תקופה מסוימת באוניברסיטת מקגיל במונטריאול, קנדה, וסיים את התואר הראשון שלו באמנות חזותית ויחסים בינלאומיים באוניברסיטה האמריקאית בפריז.

בין השנים 2007 ל-2009 למד קסיראגי בניו יורק סיטי, שם קיבל את התואר השני שלו ביחסים בינלאומיים. לאחר מכן עשה את ההתמחות שלו בשגרירות קטר בצרפת.

## חיי משפחה
ביולי 2012 פרסמה הנסיכה קרולין הודעה כי בנה אנדראה קסיראגי וחברתו מזה שבע שנים, טטיאנה סנטו דומינגו מאורסים.

ב-21 במרץ 2013 לזוג נולד בנם הראשון, אלכסנדר אנדראה סטפנו "סאשה" קסיראגי בלונדון, אנגליה. היות שלא היו נשואים בעת הולדת הבן, בנם לא נכלל בסדר הירושה לכתר, אולם בעקבות נישואי הזוג לאחר מכן, הוא נמצא במקום החמישי בסדר הירושה לכתר.

קסיראגי וסנטו דומינגו נישאו בטקס אזרחי ב-31 באוגוסט 2013 במונקו. טקס דתי נערך מאוחר יותר ב-1 בפברואר 2014 בשווייץ. בתם השנייה אינדיאה (India) נולדה ב-12 באפריל 2015 בלונדון, אנגליה.

קסיראגי דובר צרפתית, איטלקית, אנגלית וגרמנית.

## קישורים חיצוניים

## הערות שוליים

קטגוריה:נסיכי מונקו
קטגוריה:בוגרי האוניברסיטה האמריקאית בפריז
קטגוריה:בוגרי ניו סקול
קטגוריה:ילידי 1984
ורנר

**ורנר** הוא שם פרטי ושם משפחה ממקור גרמני.

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות פרטיים לגברים
אורוטס

**אֵוּרוטַס**, (ביוונית עתיקה: **Εὐρώτας**) הוא דמות מהמיתולוגיה היוונית. 

אורוטס היה בנו של מילס בן ללגס. הוא היה המלך הקדום של לאקוניה לפני ייסוד ספרטה. לא היו לו בנים זכרים, אולם הייתה לו בת בשם ספרטה, שאותה השיא ללאקדיימון שבנה את העיר ספרטה וקרא לה על שם אשתו. פאוסניאס טוען שאורוטס הסיט את נהר אורוטס וקרא לו על שמו.

## קישורים חיצוניים

קטגוריה:מלכים מהמיתולוגיה היוונית
קטגוריה:מלכי ספרטה
הסכם פריז (1973)

**הסכם פריז** הוא הסכם שביתת נשק שנחתם ב-27 בינואר 1973 בין ארצות הברית, ודרום וייטנאם לבין צפון וייטנאם במטרה לסיים את מלחמת וייטנאם.

במסגרת ההסכם התחייבה ארצות הברית לסייע לדרום וייטנאם במקרה של הפרת החוזה על ידי צבא צפון וייטנאם. כעבור זמן לא רב הפרה צפון וייטנאם את ההסכם וכבשה את דרום וייטנאם, דבר שגרר מחאה חריפה מצד נשיא ארצות הברית ג'רלד פורד.
ממוזער|הסכם על סיום המלחמה והחזרת השלום בווייטנאם

במרץ 1968 עצר נשיא ארצות הברית, לינדון ג'ונסון את ההפצצות על צפון וייטנאם (מבצע רעם מתגלגל), במטרה לעודד את המדינה להתחיל במשא ומתן. זמן קצר לאחר מכן נקבע מועד לפגישת נציגי שני הצדדים בפריז. שני הצדדים נפגשו לראשונה במאי 1968 לאחר עיכובים ממושכים רבים. אחד מהמכשולים המרכזיים היו שממשלת צפון וייטנאם והוייטקונג סירבו להכיר בממשלת דרום וייטנאם, ולהפך. קושי נוסף היה הדרישה הצפון וייטנאמית על הפסקת ההפצצות של האמריקאים. שני נציגי המשא ומתן העיקריים היו היועץ לביטחון לאומי האמריקאי הנרי קיסינג'ר וחבר הלשכה המדינית הווייטנאמית לה דק טהו. השניים זכו בפרס נובל לשלום בשנת 1973 על מאמציהם, אם כי לה דק טהו סירב לקבלו.

למרות השתלטות צפון וייטנאם על דרומה, הקונגרס האמריקאי סירב להעניק סיוע לדרום.

ההסכם מעולם לא אושר על ידי הסנאט של ארצות הברית.

## עיקרי ההסכם
* הפסקת אש שתחל ב-27 בינואר בחצות (שעון גריניץ' - 8 בשעת הו צ'י מין סיטי).
* נסיגה אמריקאית והחלפת שבויים וגופות.
* בחירות כלליות וחופשיות לגבי עתיד וייטנאם ואיחודה בצעדים של שלום.

## ראו גם
* מלחמת וייטנאם
* הנרי קיסינג'ר
* לה דק טהו

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קצרמר ארצות הברית
קטגוריה:מלחמת וייטנאם
פריז (1973)
פריז (1973)
פריז (1973)
קטגוריה:1973 בארצות הברית
קטגוריה:וייטנאם: יחסי חוץ
קטגוריה:1973 בפוליטיקה
קטגוריה:1973 בצרפת
עודד בן נון

**עודד בן נון** (נולד ב-1975) הוא במאי ותסריטאי ישראלי.

## ביוגרפיה
לאחר סיום לימודים בתיכון זיו ירושלים עשה שנת שירות בגרעין "רעים" לעיירות פיתוח. את שירותו הצבאי העביר בסיירת צנחנים.
לאחר סיום השירות החל לעבוד כמעצב אתרי אינטרנט, גרפיקאי וצלם.

בשנת 2008 החל את לימודיו בבית הספר סם שפיגל לקולנוע ולטלוויזיה, שם פגש את אשתו ושותפתו המקצועית, מיכל ברזיס. יחד הם עבדו על סרטי הגמר "עונג שבת" ו"הנשים של יום שלישי", המבוסס על סיפורו הקצר של הרוקי מורקמי.

לאחר סיום לימודיו בהצטיינות, ביים פרסומות ותשדירים עבור שטראוס, אופטיקנה, היינץ, משרד הבריאות והוועד למלחמה באיידס (עליו זכה בפרס הברונזה בתחרות פרסי האפיקה). בן נון המשיך את עבודתו עם ברזיס, ויחד הם ביימו את הסרט הקצר "גן עדן אבוד", שהשתתף בלמעלה מ-100 פסטיבלים בינלאומיים, וזכה ב-20 פרסים, ביניהם בפרס הראשון בפסטיבל קוסטנדורף בהנהלת הבמאי אמיר קוסטוריצה, ואף זכה להיכלל ב-long list (רשימת הסרטים הזכאים) לאוסקר בקטגוריית הסרט הקצר.

השניים חברו לאחר מכן לקולנוען תום שובל וכתבו יחד איתו את הסרט הקצר "איה". הסרט יצר תקדים בשנת 2012 כאשר היה לסרט הקצר הראשון שמוקרן ומופץ באופן מסחרי בבתי הקולנוע לצד סרטים באורך מלא. הסרט זכה באותה שנה בפרס הסרט העלילתי הקצר הטוב ביותר בטקס פרסי אופיר, ובשנת 2015 היה מועמד לפרס האוסקר לסרט הקצר הטוב ביותר.

בשנת 2025 ביים יחד עם מיכל ברזיס את הסרט **[[שפה זרה (סרט)|שפה זרה]]**. הסרט מועמד ל־12 פרסי אופיר לשנת 2025 בקטגוריות הבאות: הסרט העלילתי הטוב ביותר, הבימוי, תסריט (מאת מיכל ברזיס, עודד בן נון, תום שובל ועמיטל שטרן), שחקן ראשי (יחזקאל לזרוב), שחקנית ראשית (שרה אדלר), צילום (גיא סחף), עריכה (יובל שר), עיצוב אומנותי (אהוד גוטרמן), עיצוב תלבושות (רייצ'ל בן דהן), איפור (זיו קטנוב), ליהוק (הילה יובל) ופסקול (רונן נגל).

## ראו גם
* מיכל ברזיס
* איה (סרט)

## קישורים חיצוניים

* אתר האינטרנט של ברזיס ובן נון
* עונג שבת, באתר בית הספר סם שפיגל
* 

## הערות שוליים

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:בוגרי התיכון ע"ש זיו ומרקס
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1975
העמק המרכזי (קליפורניה)

[300px|ממוזער|שמאל|מפה טופוגרפית של [קליפורניה.העמק המרכזי - האזור הירוק במרכז]]
**העמק המרכזי** (באנגלית: **Central Valley**; בתעתוק לעברית: סנטרל ואלי) הוא עמק גדול, שטוח שחולש גאוגרפית על מרכז מדינת קליפורניה. רוחבו בין 60 ל-100 ק"מ ואורכו כ-720 ק"מ מצפון-צפון-מערב לדרום-דרום-מזרח, בחלק היבשתי המקביל לקו החוף של האוקיינוס השקט. שטחו כ-58,000 קמ"ר, כ-13.7% משטחה היבשתי של קליפורניה.

העמק המרכזי הוא אזור פורה במיוחד ואחד הפוריים ביותר בעולם, ומכיל כמה מהאזורים החקלאיים המניבים ביותר בקליפורניה, אשר מצטיינת בכמות תוצר החקלאי שלה.

העמק מכיל כמה אגני ניקוז מרכזיים: עמק סקרמנטו בצפון, עמק סאן חואקין בדרום ואגם טולאר על אקלימו המדברי בקצה הדרומי ביותר.

## חקלאות
העמק המרכזי הוא אחד מאזורי החקלאות הפוריים בעולם. הוא מכיל מעל 230 סוגי גידולים. על שטח של פחות מ-1% משטחי החקלאות בארצות הברית, סנטרל ואלי מייצר מעל 8% מהתוצרת במונחי ערך תפוקה ומניבה כ-40% מהפירות, הירקות והאגוזים הגדלים בארצות הברית כ-17 מיליארד דולר בשנת 2002.

הייצור החקלאי נשען על השקיה הן מהטיית מי נגר והן משאיבה מבארות. כשישית משטחי החקלאות בארצות הברית נמצאים בסנטרל ואלי.

למעשה כלל הגידולים שאינם טרופיים מגודלים בעמק המרכזי, מקור מוצרי המזון הגדול בארצות הברית, כולל עגבניות, שקדים, ענבים, כותנה, אפרסקים ואספרגוס.

באזור כ-6,000 מגדלי שקדים והוא מייצר כ-90% מתצרוכת השקדים העולמית.

## קישורים חיצוניים

* 

קטגוריה:קליפורניה: עמקים
קטגוריה:ארצות הברית: חקלאות
לאקדיימון (מיתולוגיה)

**לאקדיימון** (ביוונית עתיקה: **Λακεδαίμων**) הוא דמות מהמיתולוגיה היוונית נחשב למייסד האגדי של ספרטה.

לאקדיימון היה בנם של זאוס והפליאדה טייגטה. הוא נישא לספרטה בתו של אורטס מלך לאקוניה. הוא ייסד את העיר ספרטה וקרא לה על שם אשתו האהובה. הספרטנים מכונים לעיתים "לאקדיימונים" על שמו. לו ולספרטה נולדו שני בנים, אמיקלס שירש את המלוכה, ואורידיקה שנישאה לאקריסיוס וילדה לו את דנאה שילדה את פרסאוס.

## הערות שוליים

קטגוריה:מלכים מהמיתולוגיה היוונית
קטגוריה:מלכי ספרטה
סבסטיאן דוברבייר

**סבסטיאן רקאן דוברבייר ברושיני** (ספרדית: **Sebastián Rakán Dubarbier Bruschini**; נולד ב-19 בפברואר 1986) הוא כדורגלן עבר ארגנטינאי ששיחק בעמדת הקשר שמאלי או כמגן שמאלי. לדוברבייר יש גם דרכון איטלקי.

## קריירת מועדונים
נולד בלה פלאטה, פרובינציית בואנוס איירס, דוברבייר ערך את הופעת הבכורה הבוגרת שלו עבור מועדון הבית חימנסיה לה פלאטה, ומאוחר יותר עבר לתקופת השאלה לקבוצת אולימפו דה באיה בלנקה. בינואר 2008 הוא עבר לשחק באירופה, כאשר חתם בקבוצת צ'.פ.ר. קלוז' מרומניה.

בפברואר 2010, דוברבייר עבר קבוצה שוב, כאשר הצטרף לקבוצת ליגת העל הצרפתית לוריאן. ב-14 בינואר בשנה שלאחר מכן, הוא הושאל לקבוצת טנריפה הספרדית. אחרי תקופת השאלה זו, דוברבייר הושאל שוב למועדון ספרדי, הפעם עבור קורדובה, ב-30 בינואר 2012. באוגוסט של אותה השנה, ההשאלה הפכה להחתמה רשמית במועדון, ודוברבייר הבקיע שני שערים במהלך עונתם של האנדלוסים בליגה, דבר שסייע להם לסיים את העונה במקום ה-14.

ב-28 ביוני 2013, דוברבייר הצטרף לקבוצת הלה ליגה אלמריה. הוא ערך את הופעת הבכורה שלו עבור קבוצתו החדשה ב-19 באוגוסט, במשחק ההפסד הביתי 2–3 מול ויאריאל. בדצמבר 2016 שוחרר מאלמריה וחתם באסטודיאנטס לה פלאטה.

ב-15 ביוני 2018 חתם דוברבייר בדפורטיבו לה קורוניה, אך לא שיחק במדיה. ב-2019 חתם בקבוצת באנפילד מליגת העל הארגנטינאית.

## תארים
### מועדונים
### קלוז'
* ליגת העל הרומנית: 2007-2008
* הגביע הרומני (2): 2007-2008, 2008-2009
* הסופר קאפ הרומני: 2009

### אישיים
* זר השנה בליגת העל הרומנית: 2008

## קישורים חיצוניים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:קשרי כדורגל ארגנטינאים
קטגוריה:לה פלאטה: כדורגלנים
קטגוריה:כדורגלני חימנסיה לה פלאטה
קטגוריה:כדורגלני אולימפו
קטגוריה:כדורגלני צ'.פ.ר. קלוז'
קטגוריה:כדורגלני לוריאן
קטגוריה:כדורגלני טנריפה
קטגוריה:כדורגלני קורדובה
קטגוריה:כדורגלני אלמריה
קטגוריה:כדורגלני אסטודיאנטס לה פלאטה
קטגוריה:כדורגלני דפורטיבו לה קורוניה
קטגוריה:כדורגלני באנפילד
קטגוריה:ארגנטינאים שנולדו ב-1986
אאוטלו (קומיקס)

**אאוטלו** (באנגלית: **Outlaw**, "פורע חוק") היא דמות בדיונית של גיבור-על המופיע בחוברות הקומיקס ביקום מארוול קומיקס. אאוטלו המקורי הופיע לראשונה בחוברת *Punisher Vol.2 #64* מיוני 1992, ונוצר בידי הכותבים דן אבנט ואנדי לנינג, והמאייר דאג ברייטוייט.

אאוטלו הוא אלטר-אגו בו השתמשו שתי דמויות - נייג'ל היגינס ואינז טמפל. נייג'ל היגינס הוא אזרח בריטי, שלאחר שמשפחתו נהרגה הושפע ממעשיו של המעניש בארצות הברית והפך למעין גרסה בריטית של המעניש. הוא שימש כאחד מאנשי-הקשר של מיקרוצ'יפ באירופה, וסייע למעניש כשהוא נסע לאנגליה כדי למנוע מהקינגפין להקים סינדיקט פשע באירופה. לאחר שחקר את מותו לכאורה של המעניש, היגינס פרש מלחימה בפשע והשתקע בצפון יורקשייר, אך אולץ לחזור לדרכיו הקודמות כאשר נחטף בידי האספן ואולץ להשתתף ב"תחרות האלופים" נגד הגראנדמאסטר. בסוף המעשה, היגינס הצטרף לקבוצת "אלופי אירופה", במטרה לעזור לאנשים ולא להענישם.

אינז טמפל היא מוטאנטית וצאצאיתו של לאנס טמפל, פורע החוק הידוע כאאוטלו קיד. היא נולדה וגדלה בטקסס, שם חבריה לכיתה הציקו לה בכינויים. למרות שיכלה להרביץ להם עם כוחותיה, היא שלטה בהם בהדרכת אביה. כשגדלה, היא החליטה להפוך שכירת חרב, עברה ניתוח הגדלת חזה והחלה ללבוש פאה בלונדינית. היא נתקלה בדדפול כמה פעמים, ונקראה לשמש כמדריכת הירי של סוכן אקס, עמו התחילה קשר רומנטי. אינז שמרה על כוחותיה לאחר אירועי "בית אם", ונלחמה במנהיגת קבוצת "ליגת האנושות" האנטי-מוטאנטית, מלכת המצורעים. 

## קישורים חיצוניים
* דף הדמות בפרויקט פאנדום של מארוול קומיקס

קטגוריה:אקס-מן: דמויות
קטגוריה:המעניש
ביל נלסון

**קלרנס ויליאם "ביל" נלסון השני** (באנגלית: **Clarence William "Bill" Nelson II**; נולד ב-29 בספטמבר 1942) הוא פוליטיקאי אמריקאי מהמפלגה הדמוקרטית, אשר כיהן כסנאטור מטעם מדינת פלורידה בשנים 2001 עד 2019 וכמנהלה ה-14 של נאס"א החל מ-3 במאי 2021 ועד ה-20 בינואר 2025.

## ביוגרפיה
[ממוזער|ימין|250px|ביל נלסון כמומחה מטען של נאס"א, [1986]]
נלסון נולד במיאמי כבן יחיד לנני וקלרנס נלסון. משפחתו היא ממוצא סקוטי, אנגלי, אירי ודני. בצעירותו גדל במלבורן ולמד שם בתיכון. לאחר מכן למד באוניברסיטת פלורידה, עד שקטע את לימודיו ועבר לאוניברסיטת ייל. הוא גם סיים תואר במשפטים מאוניברסיטת וירג'יניה.

בשנת 1965, בעת מלחמת וייטנאם, התגייס נלסון לכוחות מילואים של צבא ארצות הברית. הוא שירת בשירות סדיר בשנים 1968–1970, וסיים את שירותו כקצין בדרגת קפטן בשנת 1971. לאחר מכן החל לעבוד כפרקליט וכן כעוזר משפטי למושל פלורידה הדמוקרט רובין אסקיו.

הוא החל את הקריירה הציבורית שלו בבית הנבחרים של פלורידה, בו היה חבר משנת 1973 עד 1979. לאחר מכן שירת בבית הנבחרים של ארצות הברית עד שנת 1991.

בעת כהונתו בקונגרס, הפך בינואר 1986 לחבר הקונגרס המכהן השני שטס לחלל (והראשון מבית הנבחרים), כשטס במשימה STS-61-C של מעבורת קולומביה. נלסון עבר אימונים דרך נאס"א עם סנאטור נוסף מיוטה. משימתם בחלל ארכה 6 ימים, שעתיים ושלוש דקות. הייתה זו טיסת מעבורת החלל האחרונה לפני אסון מעבורת החלל צ'לנג'ר, שאירע רק 10 ימים לאחר חזרתה של קולומביה ובה נלסון.

הוא פרש מהקונגרס לצורך ריצה לא מוצלחת למושל פלורידה, כשהפסיד בבחירות המקדימות של המפלגה הדמוקרטית לסנאטור המכהן לווטון צ'יילס. לאחר מכן שירת כגזבר פלורידה משנת 1995 ועד 2001, כשנבחר לשתי כהונות.

בשנת 2000 רץ נלסון לסנאט של ארצות הברית ונבחר כסנאטור, לאחר שגבר על יריבו הרפובליקני עם זכייה של 52.1%. הוא נבחר בשנית ב-2006 ברוב של 60% ממניין הקולות, וכן ב-2012 עם אחוז דומה. בבחירות לסנאט ב-2018 הפסיד בהפרש קטן למושל פלורידה ריק סקוט.

ב-19 במרץ 2021 הכריז נשיא ארצות הברית ג'ו ביידן על מינויו של נלסון למנהל נאס"א. מינוי אושר פה אחד ב-29 באפריל 2021, והוא הושבע לתפקידו ב-3 במאי 2021. נלסון סיים את תפקידו ב-20 בינואר 2025 עם סיום ממשל ביידן.

## חיים אישיים
נלסון נשוי ואב לשני בנים.

## קישורים חיצוניים

* 
* 
* ביל נלסון, באתר הסנאט של ארצות הברית
* הדף של ביל נלסון בפייסבוק
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי פלורידה
קטגוריה:מיאמי: אישים
קטגוריה:חברי הסנאט של ארצות הברית מפלורידה
קטגוריה:חברי המפלגה הדמוקרטית (ארצות הברית)
קטגוריה:אסטרונאוטים אמריקאים
קטגוריה:עורכי דין אמריקאים
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי בית המחוקקים של פלורידה
קטגוריה:מזכירי אוצר במדינות ארצות הברית
קטגוריה:חברי הקונגרס ה-115 של ארצות הברית
קטגוריה:אמריקאים ממוצא דני
קטגוריה:אמריקאים ממוצא סקוטי
קטגוריה:אמריקאים ממוצא אנגלי
קטגוריה:אמריקאים ממוצא אירי
קטגוריה:סנאטורים חברי המפלגה הדמוקרטית
קטגוריה:בוגרי אוניברסיטת ייל
קטגוריה:בוגרי בית הספר למשפטים באוניברסיטת וירג'יניה
קטגוריה:חברי הקונגרס ה-113 של ארצות הברית
קטגוריה:נשיאות ג'ו ביידן: אישים
קטגוריה:אמריקאים שנולדו ב-1942
ספרטה (מיתולוגיה)

**ספרטה** (ביוונית עתיקה: ** Σπάρτη**) היא דמות מהמיתולוגיה היוונית. על שמה קרויה העיר ספרטה.

היא הייתה בתו של אורוטס בנו של מילס, שהיה המלך של לאקוניה. היא נישאה ללאקדיימון, בנם של זאוס וטייגטה. כשמת אורוטס ירש לאקדיימון את ממלכתו, הוא ייסד עיר וקרא לה ספרטה על שם אשתו. היא ילדה לו שני בנים, אמיקלס שירש את המלוכה, ואורידיקה שנישאה לאקריסיוס וילדה לו את דנאה שילדה את פרסאוס.

קטגוריה:דמויות מהמיתולוגיה היוונית
מקוק לבן-לחיים

**מקוק לבן לחיים** (שם מדעי: *Macaca leucogenys*) הוא מין של מקוק מקבוצת M. sinica. ותפוצתו בצפון-מזרח טיבט.

המקוק חי ביערות טרופיים ראשוניים ושניוניים ותואר לראשונה ב-2015 בעיתון *[[American Journal of Primatology]]* (העיתון האמריקאי לפרימטולוגיה).

מין זה שרוי בסכנת הכחדה בעקבות כריתת היערות שבהם הוא חי לטובת תיעוש האזור.

## קישורים חיצוניים

## הערות שוליים

קטגוריה:מקוק
קטגוריה:טיבט: יונקים
קטגוריה:בעלי חיים שתוארו ב-2015
אמיקלס

**אמיקלס** (ביוונית: **Ἀμύκλας**) הוא דמות מהמיתולוגיה היוונית. מלך ספרטה ובנם של לאקדיימון וספרטה.

אמיקלס היה בנם של לאקדיימון וספרטה. הוא היה אחיה של אורידיקה שנישאה לאקריסיוס. לאחר מות אביו ירש אותו אמיקלס כמלך ספרטה. הוא נישא לדיומדה והיא ילדה לו את יקינתון (על פי גרסאות אחרות יקינתון היה בנו של פיראוס מלך מוקדון). מלבד יקינתון נולדו לו גם ארגאלוס, וקינורטס, שמלכו אחריו. כמו כן פאוסניאס טוען שהוא היה אביה של לאודמיה אשתו של ארקס. כמו כן הוא נחשב למייסד של העיר העתיקה אמיקלס (כיום באזור הכפר אמיקלס).

קטגוריה:מלכים מהמיתולוגיה היוונית
קטגוריה:מלכי ספרטה
פמפיל שיקארו

**פמפיל שיקארו** (ברומנית: **Pamfil Șeicaru**), אפריל 1894 - 21 באוקטובר 1980, היה עיתונאי רומני, פוליטיקאי ועורך, שגלה מרומניה לאחר כניסת הצבא האדום ונידון למוות בהיעדרו ומאוחר יותר זכה לחנינה.

שיקארו הוסמך כמשפטן ושירת במלחמת העולם הראשונה כקצין בצבא רומניה. ב-1918, לאחר שחרורו מהצבא, התחיל לעבוד כעיתונאי. הוא נבחר לפרלמנט הרומני, כציר עצמאי, שלוש פעמים, בשנים 1928, 1931 ו-1933.

שיקארו היה מנהל העיתון Bucovina, שהופיע בצ'רנאוץ והשתתף בכתיבת כתב העת Gândirea (המחשבה). ב-1923 קיבל את תפקיד העורך הראשי בעיתון Cuvântul (המילה). ב-1928 ייסד את כתב העת Curentul (הזרם) בעל המגמות הימניות ולעיתים אפילו ימניות קיצוניות והנהיג אותו עד עזיבת רומניה ב-1944.

שיקארו לקח חלק במסע ההכחשה שלאחר מרד הלגיונרים ופרעות בוקרשט הוא פרסם לאחר המרד, ב-17 בפברואר 1941, בעיתונו מאמר בשם "הוצאת הדיבה העגומה של האומה" ובו טען "שאינו יכול להאמין שאלה שהובילו בני אדם לבית המטבחיים לשחוט אותם כמו בהמות היו רומנים ולא זרים. איזה שם הוציאו לנו בקהילת העמים? איזה מוניטין ישאירו לנו?" ומכאן הגיע למסקנה: "מעשיהם הוכיחו כי מוצאם אינו רומני".

ב-1944 עזב את רומניה והתיישב בספרד, שם התכונן לפרסם כתב עת שיתמוך באינטרסים הרומנים. הוא נשאר בספרד 30 שנה. ב-1945, ברומניה, נידון למוות בהיעדרו, אך ב-1966 קיבל חנינה וב-1977 ערך ביקור חשאי ברומניה. לאחר עזיבת ספרד קבע את מושבו בדכאו, גרמניה, שם חי עד מותו.

## פרסומיו מחוץ לרומניה
* 1947 *Pax Americana o Pax Sovietica* שלום אמריקאי או שלום סובייטי
* 1948 *Dotla. Să rămână doar cenușa*דוטלה, שיישאר רק האפר
* 1959 *Istoria partidelor politice în România*ההיסטוריה של המפלגות הפוליטיות ברומניה
* 1968 *La Roumanie dans la Grande Guerre*רומניה במלחמה הגדולה
* 1968 *Karl Marx - Însemnări despre România* קרל מרקס - רישומים על רומניה
* 1975 *Die Donau - Fluss der Fünf Meere. Ein Europäisches Problem im Lichte der rumänisch-sowietischen Kontroversen*הדנובה - נהר בין חמישה ימים. בעיה אירופאית לאור המחלוקות בין רומניה ובין הסובייטים.
* 1980 *Adevăruri care trebuie amintite* אמיתות שצריך להזכיר

## קישורים חיצוניים

* EXCLUSIV: Venit în ţară în secret, Pamfil Şeicaru solicită o audienţă lui Ceauşescu בלעדי: בהגיעו לארץ (לרומניה) בחשאי, פמפיל שיקארו ביקש ריאיון עם צ'אושסקו 
* Ziaristul Pamfil Şeicaru, ctitorul de la Orşova העיתונאי פמפיל שיקארו, מייסד המנזר באורשובה. 

## הערות שוליים

קטגוריה:עיתונאים רומנים
קטגוריה:עיתונאים ספרדים
קטגוריה:עיתונאים גרמנים
קטגוריה:חברי הפרלמנט הרומני
קטגוריה:מורשעים בדין ברומניה
קטגוריה:מקבלי חנינה
קטגוריה:עורכי עיתונים רומנים
קטגוריה:רומנים שנולדו ב-1894
קטגוריה:רומנים שנפטרו ב-1980
ארגאלוס

**ארגאלוס** (ביוונית: **Άργαλος**) הוא דמות מהמיתולוגיה היוונית, מלך ספרטה בתקופת האגדה, שכיום מתייחסים אליו בתור תקופת הברונזה ביוון.

אראגלוס הוא בנם הבכור של אמיקלס ודיומדה, אחיהם של קינורטס ולאודמיה. לאחר מות אביו ירש את כס המלוכה ולאחר מותו, ירש אותו קינורטס אחיו.
קטגוריה:מלכים מהמיתולוגיה היוונית
קטגוריה:מלכי ספרטה
קינורטס

**קינורטס** (ביוונית: **Κυνόρτας**) הוא דמות מהמיתולוגיה היוונית, מלך ספרטה בנם של אמיקלס ודיומדה, אחיהם של ארגאלוס ולאודמיה.

לאחר מות אביו ירש את כיסא המלוכה ארגאלוס הבכור, ולאחר מותו של ארגאלוס עלה קינורטס לשלטון. הוא היה אביו של אויבלוס ועל פי גרסאות מסוימות גם של פריארס.

קטגוריה:מלכים מהמיתולוגיה היוונית
קטגוריה:מלכי ספרטה
אויבלוס

**אוֹיבּלוס** (ביוונית: **Οἴβαλος**) הוא דמות מהמיתולוגיה היוונית, מלך ספרטה, בנו של קינורטס, בעלה של גורגופון, ואביו של טינדראוס.

אויבלוס ירש את אביו קינורטס כמלך ספרטה. ולאחר מותו של פריארס נישא לאלמנתו גורגופון בתו של פרסאוס, והיא ילדה לו שלושה בנים טינדראוס, היפוקואון, ואיקריוס. אם כי על פי הביבליותקה, ילדה לו אותם נימפה בשם בטאה. כמו כן נולדה לו בת בשם אראנה שנישאה לאחיה למחצה אפראוס.

קטגוריה:מלכים מהמיתולוגיה היוונית
קטגוריה:מלכי ספרטה
מנחם ינקוביץ

**מנחם ינקוביץ** (23 באפריל 1932 – 6 ביוני 1967), היה חייל צבא הגנה לישראל, מקבל עיטור המופת.

נולד למשה ולאיטה ביום י"ז בניסן ה'תרצ"ב (23 באפריל 1932) בעיר שטפנשטה ברומניה. המשפחה עלתה לארץ בשנת 1948. לאחר שעבר את מחנות המעצר בקפריסין הגיע לארץ אז התחיל ללמוד במשק הפועלות בחדרה. מנחם היה במסגרת עליית הנוער ועבד כמחסנאי בבית האריזה של "תנובה אכספורט" בחדרה.

## בצה"ל
גויס לצה"ל בחודש אפריל 1950 ושירת בחיל ההנדסה. מדי פעם היה נקרא לשירות מילואים.

ערב מלחמת ששת הימים נקרא לשירות מילואים, ושימש כחובש פלוגתי. ביום השני לקרבות, כ"ז באייר ה'תשכ"ז (6 ביוני 1967), בקרב על ג'נין הוא פעל עם פלוגתו במשימת חילוץ צוותי טנקים שהיו נתונים להתקפות שריון וחיל רגלים ירדני. באותו קרב זינק פעמים מספר מהזחל"ם תחת אש מדויקת ויעילה ותוך חירוף נפש פנה לפצועים, חבש וטיפל בהם, הוא המשיך בפעולה זו עד שנפגע מטנק אויב - ונפל.

הניח אשה וילד, בנפלו הייתה אשתו בהריון.

הובא לקבורה בבית הקברות הצבאי בעפולה ולאחר זמן הועבר לבית הקברות הצבאי בנתניה.

## הנצחה והוקרה
צוין לשבח על ידי אלוף פיקוד הצפון על אומץ לב ומסירות למופת, מאוחר יותר הומר הצל"ש בעיטור המופת.

ב"ספר הגבורה" בהוצאת אגודת העיתונאים תל אביב וניצולי ברגן בלזן, תואר קרב הגבורה שלו. בחוברת "לזכרם" לזכר גיבורי עוצבת "ברק" בהוצאת חבריו לנשק ואף בחוברת "לוחמי ההנדסה בגבורתם" הונצח שמו. עמוד עליו ועל פרטים מחייו נמצא ב"תהילת נצח לבני נתניה שנפלו על משמרתם". כן הונצח שמו בספר "אנשי הפלדה".

## קישורים חיצוניים
* 

קטגוריה:ישראלים ילידי רומניה
קטגוריה:גולי מחנות המעצר בקפריסין
קטגוריה:חללי צה"ל במלחמת ששת הימים
קטגוריה:מעוטרי עיטור המופת במלחמת ששת הימים
קטגוריה:אישים הקבורים בבית הקברות הצבאי בנתניה
קטגוריה:חיילי חיל ההנדסה במלחמת ששת הימים
קטגוריה:ישראלים שנולדו ב-1932
קטגוריה:ישראלים שנפטרו ב-1967
טימופיי מוזגוב

**טימופיי פבלוביץ' מוזגוב** (ברוסית: **Тимофей Павлович Мозгов**; נולד ב-16 ביולי 1986) הוא כדורסלן רוסי, אשר שיחק בעמדת הסנטר ברונה מוסקבה. מאז שנת 2009 חבר מוזגוב בנבחרת רוסיה בכדורסל.

## נעורים ותחילת הקריירה
מוזגוב, בנו של שחקן כדוריד מקצועי, נולד בלנינגרד שבברית המועצות ובגיל צעיר עבר עם משפחתו לרפובליקת אדיגיה. בגיל 16 חזר לסנקט פטרבורג והחל להתאמן בכדורסל במסגרת פנימייה מקומית. ב-2006 החל לשחק בקבוצה הבוגרת של חימקי מוסקבה, אך לא זכה לדקות משחק רבות ושותף בעיקר במשחקי קבוצת המילואים של המועדון. בעונת 2008/2009 כבר שותף במשחקים רבים של הקבוצה, בין השאר בעקבות פציעתו של מאצ'יי לאמפה. הוא הצטיין הן בליגת העל הרוסית והן ביורוקאפ, מפעל בו התקדמה חימקי עד הגמר בו הפסידה לריטאס וילנה. מוזגוב נבחר בתום העונה לשחקן המשתפר של הליגה הרוסית.

## קריירה ב-NBA
ב-2010 עבר לשחק בליגת ה-NBA לאחר שחתם על חוזה לשלוש שנים בקבוצת ניו יורק ניקס.

בפברואר 2011 הועבר בטרייד לדנוור נאגטס, בעסקה בה עבר כרמלו אנתוני לניקס. בעקבות השביתה ב-NBA ב-2011, חזר לשחק ביולי אותה שנה בחימקי מוסקבה עד לסיום השביתה.

בינואר 2015 הועבר בטרייד לקליבלנד קאבלירס. בעונת  זכה עם הקבוצה באליפות ה-NBA.

ביולי 2016 חתם על חוזה ל-4 עונות בלוס אנג'לס לייקרס, עבור כ-64 מיליון דולר.

ביוני 2017 הועבר בטרייד לברוקלין נטס, יחד עם דיאנג'לו ראסל, בתמורה לברוק לופז וזכויות הדראפט על קייל קוזמה.

ב-6 ביולי 2018 הועבר בטרייד לשארלוט הורנטס, ויומיים לאחר מכן נשלח בטרייד נוסף לאורלנדו מג'יק. ביולי 2019 שוחרר מהמג'יק.

## חזרה לרוסיה
ביולי 2019 חזר לרוסיה וחתם בחימקי מוסקבה. בדצמבר 2021 עבר לרונה מוסקבה.

## נבחרת רוסיה בכדורסל
מוזגוב החל לשחק בנבחרת רוסיה ב-2009 והשתתף באליפות אירופה בכדורסל 2009 בה סיימה הנבחרת במקום השביעי. באליפות העולם בכדורסל 2010 היה הקלע הבולט של הנבחרת עם 13 נקודות בממוצע למשחק ובנוסף רשם 4.4 ריבאונדים וחסימה אחת בממוצע למשחק. באליפות אירופה בכדורסל 2011 זכה עם נבחרתו במקום השלישי. הוא סיים את האליפות עם ממוצעים של 9.5 נקודות, 3.9 ריבאונדים ו-1.5 חסימות למשחק. באולימפיאדת לונדון (2012) זכה עם נבחרת רוסיה במדליית ארד. בשמונת המשחקים בטורניר קלע 10 נקודות בממוצע, קלט 3.5 ריבאונדים וחסם 0.5 פעמים בממוצע למשחק.

## סטטיסטיקות הקריירה
### ביורוליג

### בעונה הסדירה של ה-NBA

### בפלייאוף ה-NBA

## קישורים חיצוניים

* 
* 
*  

## הערות שוליים

קטגוריה:מדליסטים אולימפיים רוסים
קטגוריה:כדורסלני קליבלנד קאבלירס
קטגוריה:כדורסלני דנוור נאגטס
קטגוריה:כדורסלני חימקי
קטגוריה:כדורסלנים רוסים
קטגוריה:כדורסלני נבחרת רוסיה
קטגוריה:כדורסלני ניו יורק ניקס
קטגוריה:כדורסלני לוס אנג'לס לייקרס
קטגוריה:כדורסלני ברוקלין נטס
קטגוריה:כדורסלני אורלנדו מג'יק
קטגוריה:כדורסלנים באולימפיאדת לונדון (2012)
קטגוריה:שחקני NBA שלא נבחרו בדראפט
קטגוריה:סנטרים (כדורסל)
קטגוריה:רוסים שנולדו ב-1986
W3Schools

**W3Schools** הוא אתר מידע פופולרי למפתחים ובעיקר למפתחים בתחומי פיתוח אתרי אינטרנט. הוא אחד האתרים הפופולריים בעולם ומיקומו בדירוג אלקסה הוא 191 (ספטמבר 2020).

האתר כולל מדריכים ויזואליים, אינטראקטיביים, והפניות לקורסים קצרים לפי נושאים כגון: 
* תחומי HTML: כולל HTML, CSS, Bootstrap ו־Sass
* תחומי JavaScript: כולל JavaScript, jQuery, React, AngularJS, AJAX ו־JSON
* תחומי גרפיקה ב־HTML: כולל HTML5 Canvas , SVG וגוגל מפות
* תחומי תכנות: כולל פייתון, ג'אווה, C++ ו־C#
* תחומי פיתוח בצד שרת: כולל SQL, PHP, ASP, ASP.NET, VBScript ו־Node.js
* תחומי XML: כולל XML, DTD, Schema, XML DOM, XPath, XSLT, XQuery, RSS, WSDL
האתר פופולרי במיוחד בהודו ובארצות הברית.

## קישורים חיצוניים

* 
* ערוץ W3Schools באתר יוטיוב

## הערות שוליים

קטגוריה:אתרי אינטרנט שהושקו ב-1999
קטגוריה:פיתוח יישומי ווב
קטגוריה:אתרי טכנולוגיה
אנוש (אלבום)

**אנוש** הוא אלבומה השלישי של יעל דקלבאום, שיצא בשנת 2015, לאחר גיוס כספי מוצלח באתר הדסטארט.
האלבום, שהוא האישי והחשוף מבין אלבומיה של יעל, הוקלט בשישה ימים רצופים ואינטנסיביים ושיריו אקוסטיים ומינימליסטיים במהותם. האלבום משלב שירים באנגלית ועברית ומנגנים בו גלעד דוברצקי, תומר ישעיהו ויוסי פיין, שגם הפיק את האלבום.

## רשימת שירים

## קישורים חיצוניים

* גיא טנא, יעל דקלבאום - אנוש, 30 במרץ 2015, באתר "בילויים"
* יוסי חרסונסקי, יעל דקלבאום, אנוש, 14 באפריל 2015, באתר yosmusic

קטגוריה:אלבומים בעברית
קטגוריה:אלבומי חברת התו השמיני
קטגוריה:אלבומים שהופקו על ידי יוסי פיין
המחוז הפדרלי של קרים

**המחוז הפדרלי של קרים** (ברוסית: Крымский федеральный округ) היה אחד מהמחוזות הפדרליים של רוסיה. היה המחוז הפדרלי הקטן ביותר וכלל את רפובליקת קרים ואת העיר הפדרלית סבסטופול.

המחוז שכן בחצי האי קרים והיה המחוז היחיד ברוסיה שהיווה חצי אי והיה נטול כל רצף טריטוריאלי עם הפדרציה הרוסית (אם כי היה מחובר יבשתית לאוקראינה). המחוז הוקם בהתאם לצו נשיאותי מ-21 במרץ 2014, כתוצאה מסיפוח קרים. אוכלוסיית המחוז מונה 2,294,888 איש (לפי מפקד מ-1 בינואר 2015) ושטחו 26,171 קמ"ר. בצו נשיאותי מה-28 ביולי 2016 המחוז פורק ושטחו אוחד עם המחוז הפדרלי הדרומי.

משרדו של נציג הנשיא במחוז היה בעיר סימפרופול, המרכז האדמיניסטרטיבי של חצי האי (אף שהעיר הגדולה ביותר היא סבסטופול). נציג הנשיא היה אולג בלאוונצב (ממרץ 2014 ועד יולי 2016).

במחוז נכללו:
# הרפובליקה של קרים
# העיר הפדרלית סבסטופול

במחוז היו 19 ערים. הערים המרכזיות היוו:
* סבסטופול
* סימפרופול
* יבפטוריה
* יאלטה
* פאודוסיה
* קרץ'
* בחצ'יסראי

השטח היווה חבל ארץ שנוי במחלוקת, מאחר שאוקראינה ושאר העולם רואים בקרים שטח אוקראיני, אף שזו כבר אינה שולטת בו דה פקטו. הפרלמנט האוקראיני הכריז באופן רשמי על קרים, וכן על המחוזות דונצק ולוהנסק, כ"שטחים כבושים באופן זמני".

## נציג הנשיא במחוז הפדרלי של קרים
*אולג בלאוונצב (21 במרץ 2014 - 28 ביולי 2016)

## ראו גם
*סיפוח חצי האי קרים (2014)

## קישורים חיצוניים

* 

*
קטגוריה:רוסיה: מחוזות פדרליים
קטגוריה:מדינות וטריטוריות שהוקמו ב-2014
גנדיה

**גנדיה** (בספרדית: **Gandía**, בוולנסית: **Gandia**) היא עיר במחוז ולנסיה בקהילה האוטונומית ולנסיה בספרד. העיר שוכנת על חוף הים התיכון בצדה המזרחי של ספרד, במרחק של כ-70 קילומטרים דרומית לוולנסיה, בירת המחוז והקהילה האוטונומית. בעיר מתגוררים 74,814 תושבים (נכון ל-2016).

## היסטוריה
באזור גנדיה ובמערות סביבה נמצאו שרידים מהתקופה הרומית המצביעים על קיומה של התיישבות בתחילת השלטון הרומי באזור.

מקורה של ההתיישבות הנוכחית הוא בשלטון המוסלמי על חצי האי האיברי בסוף ימי הביניים. גנדיה נזכרת לראשונה במסמך מ-1249 שנכתב על ידי חיימה הראשון, מלך אראגון, ובו נאמר שהמלך העביר את השליטה בעיירה לבנו פדרו (שהפך ברבות הימים לפדרו השלישי, מלך אראגון).

בהמשך השלטון בעיירה עבר בין אצילים שונים עד שבמאה ה-14 נוצר התואר "דוכס גנדיה". הדוכסים ביססו את כלכלת העיר על גידול קנה סוכר ופיתחו את העיר. העיר הפכה למרכז תרבותי אזורי ופעלו בה סופרים כמו ז'ואנוט מרטורל, שגם נולד בעיר. בסוף המאה ה-16 פרננדו השני, מלך אראגון, העביר את התואר לידי בית בורג'ה.

ב-1548 הוקמה בעיר אוניברסיטת גנדיה, על ידי הדוכס פרנסיסקו דה בורג'ה, שהייתה אחת האוניברסיטאות החשובות באזור. האוניברסיטה נסגרה ב-1772 על ידי קרלוס השלישי, מלך ספרד, לאחר שהוא גירש את הישועים שניהלו אותה מספר שנים קודם לכן.

העיר שמרה על המעמד הגבוה שלה במשך המאה ה-16 והשנים הראשונות של המאה ה-17, אך ב-9 באפריל 1609 פליפה השלישי, מלך ספרד, הורה על גירושם מספרד של המוריסקוס, צאצאי מורים שהתנצרו. גירוש המוריסקוס, שהיו בעלי תפקידי מפתח בגידול הסוכר באזור העיר, גרם להידרדרות גדולה בכלכלתה של גנדיה.

במחצית השנייה של המאה ה-18 הדוכסים פסקו לשבת בגנדיה עצמה ועברו לשבת במדריד, בירת ספרד. באותה תקופה העיר החלה לשגשג מחדש תחת שלטונו של קרלוס השלישי. בהמשך העיר החלה לעבור הליך תיעוש.

במהלך מלחמת האזרחים בספרד, בסוף שנות ה-30 של המאה ה-20, גנדיה הופצצה מספר פעמים על ידי חיל האוויר של איטליה הפשיסטית. בשנות ה-60 של המאה ה-20 העיר החלה לגדול באופן משמעותי והיא סיפחה אליה מספר ערים קטנות שהיו צמודות אליה.

## כלכלה
עד המאה ה-19 כלכלת העיר התבססה בעיקר על ייצור משי וצימוקים. בסוף המאה ה-19 הכלכלה עברה להסתמך על כריית פחם, גידול תפוזים ודיג. מאז שנות ה-60 של המאה ה-20 הכלכלה מסתמכת גם על תיירות.

## חינוך
בעיר נמצא קמפוס של האוניברסיטה הפוליטכנית של ולנסיה.

## ערים תאומות
* 

## קישורים חיצוניים

* 
* 

## הערות שוליים

קטגוריה:ולנסיה (קהילה אוטונומית): ערים
קטגוריה:הים הבלארי: ערי נמל